Helgi Ilo
Helgi Ilo (sündinud 6. juulil 1942 Tallinnas) on eesti endine raadiodiktor ja näitleja. Ta õppis aastatel 1949–1950 Pööravere algkoolis ja 1950–1960 Pärnu-Jaagupi Keskkoolis, kus ta oli ka esimene kuldmedaliga lõpetaja. Aastatel 1961–1965 õppis ta Tallinna Riikliku Konservatooriumi lavakunstikateedris (2.lend). Ta töötas aastatel 1965–1975 Eesti NSV Riiklikus Noorsooteatris näitlejana, seejärel 1976–1993 Eesti Raadios diktorina ja 1993–2002 Statistikaametis personalijuhina. Ta on mänginud filmis "Ühe suve akvarellid" (1967, Eesti Telefilm).